Den 23-årige mand, der for 12 dage siden blev anholdt i Shipol Lufthavn i Amsterdam, blev fredag eftermiddag varetægtsfængslet i 4 uger.

Med varetægtsfængslæingen har politiet alle fem sigtede for drabet på William Lennon Davis i Jomfru Ane Gade bag lås og slå. Den 7.april døde den 21- årige William Lennon Davis af knivstik her i Jomfru Ane Gade efter en bytur med tre kammerater. Lige siden har politiet ledt efter den 23-årige mand fra København, der i dag blev fængslet i retten i Aalborg - sigtet for medvirken til drab. Samtidig fik fire andre sigtede i sagen forlænget deres varetægtsfængsling med 4 uger. Fire af de fem er sigtet for medvirken til drab, mens fire er sigtet for vold af særlig farlig karakter. Vicepolitiinspektør og leder af efterforskningen Kjell Svenningsen siger, at politiet langt fra er færdige med efterforskningen. Hvornår sagen kommer for retten tør han derfor ikke spå om.